laion/Wikipedia-Exotic huggingface dataset:
ওয়ারেন স্টট

লেসলি ওয়ারেন স্টট (ইংরেজি: Warren Stott; জন্ম: ৮ ডিসেম্বর, ১৯৪৬) ল্যাঙ্কাশায়ারের রোচডেল এলাকায় জন্মগ্রহণকারী ইংরেজ বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার, প্রশাসক, ধারাভাষ্যকার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৯ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন ওয়ারেন স্টট। ১৯৬৯-৭০ মৌসুম থেকে ১৯৮৩-৮৪ মৌসুম পর্যন্ত ওয়ারেন স্টটের প্রথম-শ্রেণীর খেলোয়াড়ী জীবন চলমান ছিল। নিচেরসারির ডানহাতি ব্যাটসম্যান ও ডানহাতি মিডিয়াম-পেস বোলার ওয়ারেন স্টট নিউজিল্যান্ডীয় ঘরোয়া ক্রিকেটে অংশ নেন। মোট ১৫ মৌসুম অকল্যান্ডের সদস্যরূপে খেলেন। সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ওয়ারেন স্টট। ৯ জুন, ১৯৭৯ তারিখে নটিংহামে সফরকারী শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি। আন্তর্জাতিক ক্রিকেটের একমাত্র খেলাটি ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপে খেলেন। নিউজিল্যান্ডের উদ্বোধনী খেলায় শ্রীলঙ্কার মুখোমুখি হন। তিন উইকেট লাভ করে দলকে সহজ বিজয় এনে দেন। কিন্তু, প্রতিযোগিতার বাদ-বাকী খেলা থেকে তাকে বিরত রাখা হয়। এরপর কোন সিরিজে তাকে নিউজিল্যান্ড দলে রাখা হয়নি। ক্রিকেট খেলা থেকে অবসর গ্রহণের পর ওয়ারেন স্টট ক্রিকেট প্রশাসক, ধারাভাষ্যকার ও কোচের ভূমিকায় অবতীর্ণ হয়েছেন। "Players / New Zealand / ODI caps"। Cricinfo। সংগ্রহের তারিখ ২১ ফেব্রুয়ারি ২০২০।  "New Zealand ODI Bowling Averages"। Cricinfo। সংগ্রহের তারিখ ২১ ফেব্রুয়ারি ২০২০।  হার্ব ম্যাকগির লেন বাটারফিল্ড ১৯৭৯ ক্রিকেট বিশ্বকাপ নর্দার্ন ডিস্ট্রিক্টস ক্রিকেট দল নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ওয়ারেন স্টট (ইংরেজি) ক্রিকেটআর্কাইভে ওয়ারেন স্টট (সদস্যতা প্রয়োজনীয়) (ইংরেজি)
বিষ্ণুপদ মুখোপাধ্যায়

বিষ্ণুপদ মুখোপাধ্যায় (১ মার্চ ১৯০৩ — ৩০ জুলাই ১৯৭৯) পদ্মভূষণ সম্মানে ভূষিত প্রখ্যাত বাঙালি চিকিৎসক ও ভারতের ভেষজ সংস্কারের অন্যতম উদ্যোক্তা। বিষ্ণুপদ মুখোপাধ্যায়ের জন্ম পশ্চিমবঙ্গের উত্তর চব্বিশ পরগনা জেলার ব্যারাকপুরে। পিতার নাম উপেন্দ্রনাথ মুখোপাধ্যায়। পিতামহ ছিলেন কলকাতার সংস্কৃত কলেজের অধ্যক্ষ। বিষ্ণুপদ শ্যামবাজারের বিদ্যাসাগর স্কুল থেকে ১৯১৯ খ্রিস্টাব্দে ম্যাট্রিক এবং স্কটিশ চার্চ কলেজ থেকে আই.এসসি পাশ করেন। ১৯২৭ খ্রিস্টাব্দে কৃতিত্বের সাথে ডাক্তারি পরীক্ষায় পাশ করেন। ডাক্তারি পাশের পরই কিছুদিন কলকাতার ইডেন হাসপাতালে কর্মরত ছিলেন। তারপর 'স্কুল অব ট্রপিক্যাল মেডিসিনে' শিক্ষক ও গবেষক হিসাবে কাজ করেছেন। ১৯৩০ খ্রিস্টাব্দে ভেষজ অনুসন্ধান কমিটির সহ-সচিব পদে নিযুক্ত হয়ে তথ্য সংগ্রহে সারা ভারত ভ্রমণ করেন। ভারতীয় বনৌষধি বিষয়ে গবেষণার জন্য 'রকফেলার ফাউন্ডেশনের ফেলোশিপ' পেয়ে চীন, জাপান, মার্কিন যুক্তরাষ্ট্র, বৃটেনে, বেলজিয়াম ও জার্মানিতে ব্যাপক চর্চা করেন। মার্কিন যুক্তরাষ্ট্রের মিচিগান বিশ্ববিদ্যালয় তাঁকে ফার্মাকোলজিতে ডি.এসসি. উপাধি প্রদান করে। দেশে ফিরে কলকাতার কেন্দ্রীয় ভেষজ গবেষণাগারের প্রথম পরিচালক নিযুক্ত হন। ১৯৪৩  খ্রিস্টাব্দে তিনি ইণ্ডিয়ান সায়েন্স একাডেমীর সদস্য নির্বাচিত হন। ১৯৪৮ খ্রিস্টাব্দে ফার্মাকোগনোসি (Pharmacognosy) গবেষণাগারের অতিরিক্ত দায়িত্ব দেওয়া হয়। স্বাধীনতার পর পাকিস্তান সরকার করাচিতে ও ঢাকায় ভেষজ নিয়ন্ত্রণ গবেষণাগারের সংগঠনের জন্য তাঁকে আমন্ত্রণ জানায়। ১৯৫১ খ্রিস্টাব্দে লক্ষ্নৌয়ের কেন্দ্রীয় ভেষজ গবেষণা প্রতিষ্ঠানে প্রথম স্থায়ী পরিচালক হিসাবে যোগ দেন। অবসরের পর কলকাতার চিত্তরঞ্জন ন্যাশনাল ক্যান্সার গবেষণা কেন্দ্রে পাঁচ বৎসর পরিচালনার দায়িত্বে থাকেন এবং চন্দননগরে ক্যান্সার কেমোথেরাপি ফিল্ড রিসার্চ কেন্দ্র স্থাপন করেন। ভারত সরকার ১৯৭১ খ্রিস্টাব্দে তাঁকে সর্বোচ্চ তৃতীয় অসামরিক পুরস্কার পদ্মভূষণে ভূষিত করে। বিষ্ণুপদ মুখোপাধ্যায় ১৯৭৯  খ্রিসটাব্দের ৩০ শে জুলাই প্রয়াত হন। Surendra Gopal (২২ ডিসেম্বর ২০১৭)। Mapping Bihar: From Medieval to Modern Times। Taylor & Francis। পৃষ্ঠা 263–। আইএসবিএন 978-1-351-03416-6।  "Padma Awardee Doctors Forum"। padmaawardeedoctorsforum.emedinews.in (ইংরেজি ভাষায়)। ২০১৮-০৫-২৭। ২০১৫-০৮-২২ তারিখে মূল থেকে আর্কাইভ করা। সংগ্রহের তারিখ ২০১৮-০৫-২৭।  "Extraordinary Gazette" (পিডিএফ)। ভারত সরকার। ১৯৭১। ২০১৬-১১-২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৫-২৭।  সুবোধচন্দ্র ও অঞ্জলি বসু সম্পাদিত। সংসদ বাঙালি চরিতাভিধান। সাহিত্য সংসদ কলকাতা। পৃষ্ঠা ৪৯৩ –। আইএসবিএন 9788179551356।  "Padma Awards"। Padma Awards। ভারত সরকার। ২০১৮-০৫-১৭। ২০১৮-১০-১৫ তারিখে মূল থেকে আর্কাইভ করা। সংগ্রহের তারিখ ২০১৮-০৫-১৭।
শশী সাঁখলা

শশী সাংখলা, (জন্ম ২৮ অক্টোবর ১৯৪৮), ভারতের কথক নৃত্যের জয়পুর ঘরানার নৃত্যবিদ। তিনি তাঁর অগ্রজ, গুরু পণ্ডিত কুন্দন লাল গাঙ্গনী জি-র শিষ্য। ২০০৮ সালে কত্থক নৃত্যে অবদানের জন্য তাঁকে সংগীত নাটক আকাদেমি পুরস্কার ভূষিত করা হয়েছিল। তিনি জয়পুর কত্থক কেন্দ্রের অধ্যক্ষ ছিলেন। কত্থকের শাস্ত্রীয় শিক্ষাগুলি প্রচার ও বজায় রাখার আন্তরিক ইচ্ছা তাঁকে কত্থকের প্রতি নিবেদিত প্রতিষ্ঠান ''গীতাঞ্জলি সংগীত সমিতি'', গঠনে অনুপ্রাণিত করেছিল। কত্থক গুরু ডাঃ শশী সাংখলা এমন একজন শিল্পী, যিনি আন্তর্জাতিক স্তরে তাঁর উপস্থিতি জানান দিয়েছেন। রাজস্থানের যোধপুরে তাঁর জন্ম। তাঁর নৃত্য প্রদর্শন কলার বহুমুখী যাত্রা শুরু হয়েছিল পণ্ডিত মূল চাঁদ গোমেতি জি-র মতো জয়পুর ঘরানার বিখ্যাত কত্থক গুরুদের পরিচালনায়। এরপরে পণ্ডিত মোহন লাল মহারাজ জি এবং পরবর্তীকালে পণ্ডিত কুন্দনলাল গাঙ্গনি জির র শিক্ষায় তা আরো সুন্দর হয়ে ওঠে। এরপর বড়োদরার গুরু প্রতিভা পণ্ডিতের অধীনে তিনি ভরতনাট্যমের ক্ষেত্রে তাঁর জ্ঞানকে আরো উন্নত করে তোলেন। কণ্ঠসংগীতে তিনি তালিম পেয়েছিলেন পণ্ডিত ক্ষীরসাগর জি-এর কাছে, পাখোয়াজ বাজানো শিখেছিলেন পণ্ডিত বদ্রিনারায়ণ পারীক জি -এর অধীনে এবং লোক নৃত্য শিখেছিলেন মাস্টার কাসিম জি -এর অধীনে। তিনি ১৯ বছর বয়সে শিক্ষক হিসাবে কর্মজীবন শুরু করেছিলেন, যোধপুরের রাষ্ট্রীয় কলা মণ্ডলে। পরে ১৯৭৮ সালে জয়পুর কত্থক কেন্দ্রের কত্থক নৃত্য গুরু হিসাবে তিনি ২৮ বছর দায়িত্ব পালন করেন এবং ২০০৬ সালে অধ্যক্ষ হিসাবে অবসর গ্রহণ করেন। বর্তমানে তিনি জয়পুরের গীতাঞ্জলি মিউজিক সমিতিতে কত্থক প্রশিক্ষণ দিচ্ছেন। তিনি তাঁর নিজের কন্যাসহ অনেক শিশুকে গড়ে তুলেছেন যারা পারফর্মিং শিল্পী ও শিক্ষক হতে পেরেছেন এবং বর্তমানে সারা বিশ্ব জুড়ে বিভিন্ন সংস্থায় কাজ করছেন। তাঁর কিছু পরীক্ষামূলক প্রযোজনা বিশুদ্ধ ধ্রুপদী গায়কীকে কেন্দ্র করে তৈরি হয়েছে, যেমন- ধ্রুপদ, খেয়াল, তারানা, অষ্টপদী ইত্যাদি। অন্যগুলির মধ্যে আছে লোক বিদ্যা এবং ব্যালের মত কিছু নৃত্য, যেমন- পানিহারি, কেসরিয়া বালম, চসার, রাজপুতানি, গঙ্গৌর, ঘুমর, রাধেরাণী, দশাবতার ইত্যাদি। শশী সাংখলা প্রচুর সম্মাননা লাভ করেছেন। তন্মধ্যে আছে তৎকালীন মুখ্যমন্ত্রী শ্রীমান অশোক গহলোতের হাত থেকে রাজস্থানের সঙ্গীত নাটক একাডেমি (২০০১) এবং ২০০৮ সালে নতুন দিল্লিতে তৎকালীন ভারতের রাষ্ট্রপতিশ্রীমতী প্রতিভা পাতিলের হাত থেকে সঙ্গীত নাটক একাডেমী পুরস্কার। এ ছাড়াও ২০০৩ সালে, নেদারল্যান্ডসের আন্তঃ সাংস্কৃতিক উন্মুক্ত বিশ্ববিদ্যালয় তাঁকে ডক্টর অব ফিলোসফি ডিগ্রি প্রদান করে। মানব সম্পদ উন্নয়ন মন্ত্রকের শিল্প ও সংস্কৃতি বিভাগ "মান্ড" (রাজস্থানের অর্ধ-শাস্ত্রীয় গানের একটি ধরন) -"কত্থক নৃত্য মে অভিনয় কা এক সশক্ত মাধ্যম" বিষয়ে ফেলোশিপ দিয়েছিল, যেটি জয়পুর ঘরানার "ঠুংরী"র জন্য বিশেষ প্রয়োজনীয় (২০০১-২০০৩)। নাচে ভারতীয় মহিলারা "সংরক্ষণাগারভুক্ত অনুলিপি"। ১৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১ মার্চ ২০২০।
ময়মনসিংহ কমিউটার

ময়মনসিংহ কমিউটার (ট্রেন নাম্বার-৯১/৯২) বাংলাদেশ রেলওয়ের একটি সল্পদূরত্বে চলাচল কারী একটি যাত্রীবাহী ট্রেন। এই ট্রেনটি ময়মনসিংহ থেকে জয়দেবপুর পর্যন্ত চলাচল করতো যা ২০১৯ সালের শেষ দিকে বন্ধ হয়ে যায়। ময়মনসিংহ কমিউটার ট্রেন সার্ভিস নামের ডেমু ট্রেন সার্ভিসটি ২১ জুলাই ২০১৩ সালে উদ্বোধন করেন রেলপথ মন্ত্রণালয়ের মন্ত্রী মো. মুজিবুল হক এমপি। এই ট্রেনে দুটি ইউনিটে চারটি ইঞ্জিন, ২৯৮টি আসন এবং দাঁড়ানো অবস্থায় আরো ৩০২ জনসহ মোট ৬০০ যাত্রী চলাচলের সুযোগ রয়েছে। ময়মনসিংহ কমিউটার নারায়ণগঞ্জ-বাহাদুরাবাদ ঘাট লাইনে চলাচল করত। ময়মনসিংহ কমিউটার যেসকল স্টেশন দিয়ে চলাচল করত: ময়মনসিংহ জংশন রেলওয়ে স্টেশন কৃষি বিশ্ববিদ্যালয় রেলওয়ে স্টেশন সুতিয়াখালী রেলওয়ে স্টেশন ফাতেমানগর রেলওয়ে স্টেশন আহমদবাড়ী রেলওয়ে স্টেশন আউলিয়ানগর রেলওয়ে স্টেশন ধলা রেলওয়ে স্টেশন গফরগাঁও রেলওয়ে স্টেশন মশাখালি রেলওয়ে স্টেশন কাওরাইদ রেলওয়ে স্টেশন সাত খামাইর রেলওয়ে স্টেশন শ্রীপুর রেলওয়ে স্টেশন ইজ্জতপুর রেলওয়ে স্টেশন রাজেন্দ্রপুর রেলওয়ে স্টেশন ভাওয়াল গাজীপুর রেলওয়ে স্টেশন জয়দেবপুর জংশন রেলওয়ে স্টেশন "ময়মনসিংহ-জয়দেবপুর রুটে রোববার চালু হচ্ছে ডেমু ট্রেন"। www.jugantor.com। সংগ্রহের তারিখ ২০২০-০৩-০১।  "সাত বছরেই 'মৃত্যু' ৬৮৬ কোটি টাকার স্বপ্নের ডেমু ট্রেনের"। www.thefinancetoday.net। ২০২০-০৩-০৩ তারিখে মূল থেকে আর্কাইভ করা। সংগ্রহের তারিখ ২০২০-০৩-০৩।
মহব্বত আলীর একদিন

মহব্বত আলীর একদিন বাংলাদেশের জনপ্রিয় লেখক মুহম্মদ জাফর ইকবালের লেখা উপন্যাস। বইয়ের লেখা আবর্তিত হয়েছে মহব্বত আলী নামক একজন মানুষকে কেন্দ্র করে যিনি কর্মসূত্রে একটি পাবলিক বিশ্ববিদ্যালয়ের ভিসি। ২০১০ সালে প্রথম প্রকাশিত হয় বিদ্যাপ্রকাশ থেকে। বইটির প্রচ্ছদ একেঁছেন ধ্রুব এষ। গ্রন্থস্বত্ব প্রফেসর ইয়াসমিন হক এর। উপন্যাসের শুরু হয়েছে বইয়ের প্রধান চরিত্র মোহাব্বত আলীকে দিয়েই। পেশায় মোহাব্বত আলী একজন শিক্ষক, একটি পাবলিক বিশ্ববিদ্যালয়ের মাননীয় ভিসি। ছাত্রজীবনে খুবি সাধারণ মানের ছাত্র হবার পর-ও শুধুমাত্র রাজনৈতিক পরিচয়ের জোরে মোহাব্বত আলী বিশ্ববিদ্যালয়ের ভিসি হিসাবে নিয়োগ পেয়েছেন। স্বভাবতই তিনি তার এই পরিচয় ধরে রাখার ব্যাপারে খুবি যত্নশীল। বিশ্ববিদ্যালয়ে ওনার ছত্রছায়াতেই দলীয় লোকজন শিক্ষক হিসাবে নিয়োগ পান, দলীয় ছাত্রনেতাদেরকেও তিনি সামলে চলেন। ক্ষমতার অপব্যবহার করে প্রচুর সম্পদও উপার্জন করেছেন। ভিসি স্যারের ছত্রছায়ায় থাকা একজন ছাত্রনেতা একদিন বিশ্ববিদ্যালয় চত্বরেই একটু চূড়ান্ত খারাপ কাজ করে। ভিসি স্যার ধরেই নিয়েছিলেন অন্য অনেক অপকর্মের মতো এই ঘটনাও ধামাচাপা পরে যাবে। কিন্তু পরিস্থিতি খারাপ হয়ে যায় যখন হাজার হাজার শিক্ষার্থী প্রতিবাদী হয়ে ওঠে। ন্যায়ের পক্ষে থাকা শিক্ষকরাও আন্দোলনে যোগদান করেন। ক্ষমতায় টিকে থাকার জন্য মোহাব্বত আলী তখন তার পোষা লাঠিয়াল বাহিনীকে লেলিয়ে দেন আন্দোলনরত শিক্ষার্থী ও শিক্ষকদের উপর। রকমারি.কম-এ মহব্বত আলীর একদিন
তিস্তা বাজার

তিস্তা বাজার ভারতের পশ্চিমবঙ্গ রাজ্যের কালিম্পং জেলার কালিম্পং মহকুমা অন্তর্গত কালিম্পং ১ সমষ্টি উন্নয়ন ব্লকে অবস্থতি একটি ছোট শহর। শহরটি মেল্লি শহর থেকে তিস্তা নদীর ৪ কিলোমিটার (২.৫ মাইল) ভাটিতে ডান তীরে গড়ে উঠেছে। তিস্তার বাজারটি ২৭.০৬° উত্তর থেকে ৮৮.৪৩ ° পূর্বে অবস্থিত। সমুদ্রপৃষ্ঠ থেকে শহরটি ৯০ মিটার (৩০০ ফুট) উচ্চতায় অবস্থিত। এই স্থানে রিভার রাফটিংয়ের ব্যবস্থা রয়েছে। এই শহর থেকেই পশ্চিমবঙ্গে তিস্তা নদীর প্রবাহ প্রবেশ করে। তিস্তার আশেপাশের বেশিরভাগ অঞ্চল ভারতীয় সেনাবাহিনী টহল দেয় কারণ এটি একটি সংবেদনশীল সীমান্তবর্তী অঞ্চলের অন্তর্গত। এটি শিলিগুড়ি-গাংটোক জাতীয় মহাসড়ক এনএইচ ৩১এ-এর একটি রোড জংশন এবং দার্জিলিং এবং কালিম্পংয়ের রাস্তাগুলি এখানে এনএইচ ৩১এ-এর সঙ্গে যুক্ত হয়। জাতীয় হাইওয়ে এনএইচ ৩১ এখানে তিস্তা নদী অতিক্রম করে। দার্জিলিং নদীর পশ্চিম দিকে এবং কালিম্পং নদীর পূর্ব দিকে অবস্থিত। দার্জিলিং যাওয়ার রাস্তা দার্জিলিং থেকে আসার সময় রাস্তাটি তিস্তা বাজারের পরে তিস্তা ব্রিজের নিকট এনএইচ ৩১এ -এর সাথে যুক্ত হয়। কালিম্পংয়ের রাস্তা শিলিগুড়ি থেকে এনএইচ ৩১এ ধরে যাওয়ার সময়, জাতীয় সড়কটি তিস্তা বাজারে নদীর ডান তীরে থেকে এটি নদী পেরিয়ে বাম তীরে চলে যায়। কালিম্পংয়ের রাস্তাটি সেতুর পরে ৩ কিলোমিটার (১.৯ মাইল) ডান দিকে অগ্রসর হয়। https://www.census2011.co.in/data/village/306232-tista-bazar-d-i-f--west-bengal.html "Yahoo maps of Teesta Bazaar"। Yahoo maps। সংগ্রহের তারিখ ২০০৮-১১-২৯।
শাহাদাত হোসেন দিপু

শাহাদাত হোসেন (জন্মঃ ৪ ফেব্রুয়ারি ২০০২) একজন বাংলাদেশী ক্রিকেটার। দক্ষিণ আফ্রিকায় অনুষ্ঠিত ২০২০ আইসিসি অনূর্ধ্ব-১৯ ক্রিকেট বিশ্বকাপ-এ বাংলাদেশ স্কোয়াডে তার নাম ছিল। উক্ত প্রতিযোগিতার ফাইনালে দেখার মত ছয় জন খেলোয়াড়ের মধ্যে তার নাম ছিল। ফাইনালে বাংলাদেশ দল ভারতকে ৩ উইকেটে পরাজিতে করে প্রথমবারের মতো ক্রিকেটের যে কোন সংস্করণে বিশ্বকাপের শিরোপা লাভ করে। "Shahadat Hossain"। Cricinfo। সংগ্রহের তারিখ ১ মার্চ ২০২০।  "Media Release : ICC U19 CWC South Africa 2020 : Bangladesh Under 19 Team Announced"। Bangladesh Cricket Board। ২১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৯।  "Six players to watch out for in the Under-19 World Cup final"। ESPNcricinfo। ৮ ফেব্রুয়ারি ২০২০। সংগ্রহের তারিখ ১ মার্চ ২০২০।  "Recent Match Report - Bangladesh Under-19s vs India Under-19s, Under-19s World Cup, Final | ESPNcricinfo.com"। ESPNcricinfo। সংগ্রহের তারিখ ৯ ফেব্রুয়ারি ২০২০।  ইএসপিএনক্রিকইনফোতে শাহাদাত হোসেন দিপু (ইংরেজি)
জক এডওয়ার্ডস

গ্রাহাম নীল এডওয়ার্ডস (ইংরেজি: Jock Edwards; জন্ম: ২৭ মে, ১৯৫৫) নেলসন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮১ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ উইকেট-রক্ষক। এছাড়াও, ডানহাতে ব্যাটিং করতেন ‘জক’ ডাকনামে পরিচিত জক এডওয়ার্ডস। ১৯৭৩-৭৪ মৌসুম থেকে ১৯৮৪-৮৫ মৌসুম পর্যন্ত জক এডওয়ার্ডসের প্রথম-শ্রেণীর খেলোয়াড়ী জীবন চলমান ছিল। নেলসন এলাকায় জন্মগ্রহণকারী জক এডওয়ার্ডস নেলসন কলেজে অধ্যয়ন করেছিলেন। ছোট-খাট গড়নের অধিকারী জক এডওয়ার্ডস উইকেট-রক্ষক হিসেবে খেলতে নামেন। ব্যাটসম্যান হিসেবেও বেশ ভালো করেন। সমগ্র খেলোয়াড়ী জীবনে আটটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন জক এডওয়ার্ডস। ১৮ ফেব্রুয়ারি, ১৯৭৭ তারিখে ক্রাইস্টচার্চে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৩ মার্চ, ১৯৮১ তারিখে অকল্যান্ডে সফরকারী ভারত দলের বিপক্ষে সর্বশেষ টেস্টে অংশ নেন তিনি। ১৯৭৬-৭৭ মৌসুমে সফররত অস্ট্রেলিয়া দলের বিপক্ষে ব্যাটিংয়ে অভিজ্ঞ হিসেবে টেস্ট ক্রিকেটে অভিষেক পর্ব সম্পন্ন হয় তার। ১৯৭৭-৭৮ মৌসুমে উইকেট-রক্ষক-ব্যাটসম্যান হিসেবে খেলেন। অকল্যান্ড টেস্টে সফরকারী ইংল্যান্ড দলের বিপক্ষে ৫৫ ও ৫৪ রান তুলেন। এ ফলাফলের স্বীকৃতিস্বরূপ ১৯৭৮ সালে ইংল্যান্ড গমনার্থে তাকে নিউজিল্যান্ড দলের সদস্যরূপে অন্তর্ভুক্ত করা হয়। এ সফরে তার ক্রীড়াশৈলী একেবারেই হতাশাব্যঞ্জক ছিল। বিবিসি ধারাভাষ্যকার দলের জনৈক সদস্য জক এডওয়ার্ডস প্রসঙ্গে মন্তব্য করেন যে, তিনি তার দেখা সবচেয়ে বাজে উইকেট-রক্ষক। বিদ্যালয় পর্যায়ের তৃতীয় একাদশের উইকেট-রক্ষকের ন্যায় তিনি অগণিত ভুল করেছেন। তবে, এডওয়ার্ডস তার খেলার উত্তরণ ঘটাতে সক্ষম হন ও দর্শকদের কাছে জনপ্রিয় হয়ে উঠেন। ১৯৮০-৮১ মৌসুমে নিজ দেশে সফরকারী ভারতের বিপক্ষে তিন টেস্টে অংশগ্রহণের মাধ্যমে নিউজিল্যান্ড দলে ফিরে আসেন। তবে, ইয়ান স্মিথের ন্যায় উদীয়মান ক্রিকেটারের উত্থানে তার আন্তর্জাতিক খেলোয়াড়ী জীবনে পরিসমাপ্তি ঘটে। Nelson College Old Boys' Register, 1856–2006, 6th edition Lewis, Paul। "Keeper decision is Wright"। NZ Herald। সংগ্রহের তারিখ ১৯ অক্টোবর ২০১৫।  জক ক্যামেরন রডনি রেডমন্ড নর্দার্ন ডিস্ট্রিক্টস ক্রিকেট দল নিউজিল্যান্ডীয় টেস্ট ক্রিকেটারদের তালিকা নিউজিল্যান্ডীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে জক এডওয়ার্ডস (ইংরেজি) ক্রিকেটআর্কাইভে জক এডওয়ার্ডস (সদস্যতা প্রয়োজনীয়) (ইংরেজি) "Edwards has problems but few regrets" by Jonathan Millmow "Jock Edwards a leading big hitter"
সৌদি আরবে ধর্মহীনতা

সৌদি আরবে ধর্মহীনতা সনাক্ত করা কঠিন কারণ দেশটিতে ইসলামী বিশ্বাস ত্যাগ করা অবৈধ। সৌদি আরবের বেশিরভাগ নাস্তিকরা ইন্টারনেটের মাধ্যমে একে অপরের সাথে যোগাযোগ করে থাকেন। ডব্লিউআইএন-গ্যালাপ ইন্টারন্যাশনালের একটি জরিপ অনুযায়ী, সমীক্ষা করা ৫০২ জন সৌদি আরবীয়দের মধ্যে ১৯% বলেছেন যে তারা "ধার্মীক নন" এবং ৫% জানান যে তারা "নাস্তিক"। ২০১৪ সালের মার্চ মাসে সৌদি স্বরাষ্ট্র মন্ত্রণালয় নাস্তিকদের সন্ত্রাসবাদী হিসাবে চিহ্নিত করে একটি রাজকীয় ডিক্রি জারি করেছিল, যেটাতে সন্ত্রাসবাদের সংজ্ঞা হিসেবে বলা হয় যে "কোনও রূপে নাস্তিক্য চিন্তাকে আহ্বান জানানো, বা এই দেশ যা ইসলামি চিন্তাধারার ভিত্তিতে প্রতিষ্ঠিত হয়েছে তার মৌলিক বিষয়গুলিকে যা প্রশ্নবিদ্ধ করে।" সৌদি আরবে ধর্মত্যাগ একটি মৃত্যুদণ্ডে দণ্ডনীয় অপরাধ। রানা আহমেদ জার্মানিতে শরণার্থী, কোলন-ভিত্তিক নাস্তিক শরণার্থী ত্রাণের প্রতিষ্ঠাতা রাহাফ মুহাম্মদ কানাডায় শরণার্থী আবদুল্লাহ আল-কাসেমি, ইসলাম ত্যাগকারী একজন বিখ্যাত ওহাবী আলেম "Why Are Saudis Tearing Up the Quran?"। Vocativ। ২০১৪-০৪-১৯ তারিখে মূল থেকে আর্কাইভ করা। সংগ্রহের তারিখ ২০১৪-০৪-১৮।  "Atheists Classified As Terrorists Under New Saudi Arabian Laws"। Huffington Post। ২০১৪-০৪-০৪ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৪।  "Saudi Arabia: A wave of atheism or a misunderstanding"। Al Arabiya। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১২-১১-২৮।  "'Fighting Reality': Life as an atheist in Saudi Arabia"। Washington Post। ২০১২-১১-২৪ তারিখে মূল থেকে আর্কাইভ করা। সংগ্রহের তারিখ ২০১২-১১-২৮।  "Interview with a Saudi atheist"। Your Middle East। ২০১৪-০৩-২৫ তারিখে মূল থেকে আর্কাইভ করা। সংগ্রহের তারিখ ২০১৪-০৩-২৫।  "Global Index of Religiosity and Atheism" (পিডিএফ)। Gallup। ২০১২। ২৯ জুলাই ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০৮-০৬।  Max Fisher & Caitlin Dewey (২৩ মে ২০১৩)। "A surprising map of where the world's atheists live"। Washington Post। ২৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৮।  "Atheism explodes in Saudi Arabia, despite state-enforced ban"। Salon। ২০১৪-০৬-১৪ তারিখে মূল থেকে আর্কাইভ করা। সংগ্রহের তারিখ ২০১৪-০৬-১৪।  Adam Withnall (১ এপ্রিল ২০১৪)। "Saudi Arabia declares all atheists are terrorists in new law to crack down on political dissidents - Middle East - World"। The Independent। ২৮ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৪।  "Saudi executioner tells all"। BBC News। ৫ জুন ২০০৩। ১ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৬।  সৌদি আরবে ধর্মবিশ্বাস "Global Index of Religiosity and Atheism" (পিডিএফ)। Gallup International। ২০১২। ২০১৭-০৮-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-১১-২৮।
তানা ও রিরি

তানা ও রিরি ১৫৬৪ সালের দিকে জন্মগ্রহণকারী দুটি ভারতীয় যমজ মেয়েদের একটি, যাদেরকে আকবরের দরবারে গান করতে বলা হয়েছিল। গল্পটি গুজরাতি লোক সংস্কৃতির অঙ্গ হয়ে উঠেছে। যমজরা উত্তর গুজরাতের ভিসনগরের নিকটবর্তী শহর ভাদনগর থেকে ছিলেন। তানা এবং রিরি দুই মেয়েই নরসিহ মাহেতার সাথে ঘনিষ্ঠভাবে জড়িত। নরসিহ মাহেতার নাতি শর্মিষ্ঠা ছিলেন তানা ও রিরির মা। আকবরের দরবারের গায়ক, মহামান্য তানসেনের গুরু যখন মারা গেলেন, তখন তিনি "দীপক" রাগটি গেয়েছিলেন। এই রাগটি গাওয়ার প্রভাবটি বলা হয়ে থাকে যে গায়ক তার শরীরে একটি অসহনীয় উত্তাপ অনুভব করতে শুরু করে। তানসেন যখন রাগ দীপক গেয়ে প্রভাবিত হয়েছিলেন, তখন তিনি পুরো ভারত জুড়ে ঘুরে বেরিয়েছিলেন। অবশেষে তাদের সেনাপ্রধান আমজাদখান ভাদনগরে এসে দুজন যমজ বোন তানা এবং রিরি সম্পর্কে জানতে পেরেছিলেন, যারা দক্ষ গায়ক ছিলেন এবং রাগ মালহার গেয়ে তানসেনকে (রাগ দিপকের বিশেষজ্ঞ) নিরাময় করতে পারতেন। যখন তাদেরকে আকবরের দরবারে গান গাইতে বলা হয়েছিল, তারা আসতে অস্বীকৃতি জানায়, যেহেতু তাদের নগর ব্রাহ্মণ হিসাবে ব্রত ছিল যে তারা শুধুমাত্র গ্রামের দেবতার মূর্তির সামনে গান পারবেন। পরিবর্তে তারা একটি কুয়োতে ডুবে আত্মহত্যা করেছিলেন। তারা প্রত্যাখ্যান করার পরিবর্তে আত্মহত্যা করার সিদ্ধান্ত নিয়েছিল, এবং যা তাদের শহরে যুদ্ধের মতো পরিস্থিতি তৈরি করতে পারত। পরে আকবরের বিষয়টি জানতে পেরে তিনি তাদের বাবার কাছে ক্ষমা চেয়ে নিয়েছিলেন এবং তানসেনকে তানা ও রিরির সম্মানে নামকরণ করে নতুন একটি ঘরানার অংশ তইরি করতে বলেছিলেন। যে সব গ্রামবাসী আকবরের সেনাবাহিনীর দ্বারা আক্রমণের আশঙ্কা করেছিল, তারা বানিয়াসে রূপান্তরিত হয়েছিল যা এখন দাশনগর নামে পরিচিত। তানা ও রিরিকে সম্মান জানাতে ভাদনগরে একটি স্মৃতিসৌধ তৈরি করা হয়েছে। তানা ও রিরিকে উৎসর্গের করে প্রতি বছর গুজরাত সরকারএর দ্বারা, তানা-রিরি সংগীত উৎসব আয়োজিত হয়। Desai, Anjali H. (২০০৭)। India Guide Gujarat। India Guide Publications। পৃষ্ঠা 226। আইএসবিএন 9780978951702।  Khan, Iqtidar Alam (১৯৯৯)। Akbar and his age। Northern Book Centre। পৃষ্ঠা 264। আইএসবিএন 9788172111083।  "Setting of a new Guinness book world record at Tana Riri festival in Vadnagar"। DeshGujarat News from Gujarat। ১০ নভেম্বর ২০১৬। সংগ্রহের তারিখ ১১ ফেব্রুয়ারি ২০১৭।  "Tana Riri festival opens in Vadnagar, north Gujarat"। DeshGujarat News from Gujarat। ২১ নভেম্বর ২০১৫। সংগ্রহের তারিখ ১১ ফেব্রুয়ারি ২০১৭।  টানা ও রিরি জাজি.কম এ ওয়েব্যাক মেশিনে আর্কাইভকৃত ১৩ ফেব্রুয়ারি ২০২২ তারিখে তানা ও রিরি উৎসব ২০১৯-এর তিনটি বিশ্ব রেকর্ড
হুসনা বাঈ

হুস্না জান বা হুস্না বাই ঊনবিংশ শতাকের শেষদিক থেকে বিংশ শতকের গোড়ার দিকের সময়ে বারাণসীর একজন তাওয়াইফ এবং ঠুমরি গায়িকা ছিলেন। তিনি উত্তরপ্রদেশে খেয়াল, ঠুমরি ও টপ্পা গায়কির বিশেষজ্ঞ হিসাবে পরিচিত ছিলেন। ১৯০০ এর দশকের গোড়ার দিকে গানের ঐতিহ্যকে নতুন করে সংজ্ঞায়িত ও বিপ্লব ঘটানো, দেশাত্মবোধক গান গেয়ে এবং অন্যান্য গায়কদের কেতা অনুসরণ করতে অনুপ্রাণিত করার কৃতিত্ব তার। তিনি ঠাকুর প্রসাদ মিশ্র এবং বিখ্যাত সারেঙ্গি বাদক পণ্ডিত শম্ভুনাথ মিশ্রর কাছে গানের দীক্ষা নেন এবং তাঁর টপ্পা গান (হিন্দুস্তানি শাস্ত্রীয় সংগীত) তিনি বারাণসীর কিংবদন্তি ছোট রামদাস জি-র অধীনে আয়ত্ত করেছিলেন। হুস্না বাই ভারতেণ্ডু হরিশচন্দ্রের সমসাময়িক ছিলেন এবং তাঁর সাথে পত্রবিনিময়ের মাধ্যমে যোগাযোগ ছিল এবং কবিতাসম্বন্ধীয় অভিব্যক্তির বিষয়ে তাঁর পরামর্শ ও মতামত নিয়েছেন। তার ঠুমরি এবং ঠুমরির অন্যান্য উপধারা মধু তারং (শর্মা, ২০১২) হিসাবে প্রকাশিত হয়েছিল। হরিশচন্দ্র তাঁর জন্য জয়দেব রচিত গীত গোবিন্দ এর সুর রচনাও করতে পেরেছিলেন। তিনি ঠুমরি ও টপ্পা শিল্পের গুরু হিসাবে পরিচিত বিদ্যাবাড়ী এবং বদি মতি বাই এর সাথে সমপর্যায়ের হিসেবে বিবেচিত হন। কর্ম জীবনে তিনি অনেক উঁচুতে পৌঁছে যাওয়ায় হুস্না বাইকে ‘সরকার’ বা সর্দার হিসাবে অভিহিত করা হয়। অসহযোগ আন্দোলনের (১৯২০-২২) সময় যখন এম. কে. গান্ধি কাশী (বর্তমান সময়ের বারাণসীর একটি বিশেষ প্রতিবেশী) এবং নৈনিতাল দিয়ে ভ্রমণ করেছিলেন, তখন বাই এমন একটি আন্দোলনকে উৎসাহিত করেছিলেন যার ফলে ভজন এবং দেশাত্মবোধক গান গাওয়ার মাধ্যমে মহিলা গায়কদের জীবিকা নির্বাহ করার জন্য তাঁর প্রভাব ছিল। এই গায়কদের মর্যাদা বাড়ানোও তাঁর লক্ষ্য ছিল, যাদের কাজ প্রায়শই পেশা হিসাবে যৌন কাজের সাথে সমান হতো। এই গায়কদের অনেকেই পরবর্তীকালে চরকা আন্দোলনে যোগ দিয়েছিলেন। গান্ধীর অনুসারীরা অমৃতসরে যৌনকর্মীদের বাড়ির বাইরে পিকেটিং করছে এবং তাওয়াইফ এবং একই ধরনের যৌন পেশাগুলির বিরুদ্ধে যৌন কাজের উপলব্ধি হিসাবে বিবেচিত সেই পেশাগুলির বিরুদ্ধে জনমত পোষণ করছে। বাই জাতীয় আন্দোলনকে সমর্থন ও তাওয়াইফদের জীবনযাপনের ধরন সংস্কার করার দুটি উদ্দেশ্য নিয়ে ‘তাওয়াইফ সভা’ (কাশির বারাঙ্গনা ফেডারেশন) গঠন করেছিলেন। সভার উদ্বোধনী অনুষ্ঠানের সময় বাইয়ের সভাপতির ভাষণ বারবধু বিবেকান-এ পাওয়া যায়, (সাহিত্য সদন, অমৃতসর, ১৯২৯) তিনি একটি জাতীয়তাবাদী কবিতা আবৃত্তি করেছিলেন। বাই সহযোগী তাওয়াইফদের জোয়ান অব আর্ক এবং চিতোরগড়ের মহিলাদের জীবন থেকে শিখতে, সোনার অলংকারের পরিবর্তে লোহার শেকল পরতে এবং সম্মানজনক জীবন থেকে দূরে থাকতে অনুরোধ করেছিলেন। তাওয়াইফরা তাদের পেশা সম্পূর্ণরূপে পরিবর্তন করতে না পারায় বাই তাদের জাতীয়তাবাদী বা দেশপ্রেমিক রচনা দিয়ে তাদের আবৃত্তি শুরু করার পরামর্শ দিয়েছিলেন। তিনি তাওয়াইফদের বানারসের আরেক বিখ্যাত তাওয়াইফ গায়িকা বিদ্যাধারী বাইয়ের কাছ থেকে এই গানগুলি সংগ্রহ করার পরামর্শ দিয়েছিলেন। বাই এটিকে তাওয়াইফদের জন্য সামাজিক অবস্থান ও মর্যাদা অর্জনের একটি পদক্ষেপ হিসাবে দেখেছিলেন। অন্যান্য তাওয়াইফদের সাথে তিনি অ-ভারতীয় পণ্য বর্জনে অংশ নিয়েছিলেন এবং স্বদেশী আন্দোলনকে গ্রহণ করেছিলেন। "The Surprising Role Courtesans Played In Our Freedom Struggle"। HuffPost India (ইংরেজি ভাষায়)। ২০১৯-০৭-২৭। সংগ্রহের তারিখ ২০২০-০৩-০৬।
হাওড়া ফেরি ঘাট

হাওড়া ফেরি ঘাট বা হাওড়া স্টেশন ফেরি ঘাট কলকাতার বিবাদী বাগ এলাকাতে হুগলী নদীর পূর্ব তীরে অবস্থিত। এই ফেরি ঘাটটি ৩ টি জেটি নিয়ে গঠিত। এই ঘাটের থেকে কিছু ব্যস্ত রুট হল - হাওড়া - বাগবাজার; প্রতিদিন সকাল ৭:৪০ থেকে রাত ৯ টা পর্যন্ত ১০ মিনিট অন্তঃর। মাথাপিছু ভাড়া ৮ টাকা। হাওড়া - আর্মেনিয়ান ঘাট; প্রতিদিন সকাল ৮ থেকে রাত ৮ টা পর্যন্ত ১০ মিনিট অন্তঃর। মাথাপিছু ভাড়া ৫ টাকা। হাওড়া - ফেয়ারলি প্লেস; প্রতিদিন সকাল ৮ থেকে রাত ৮ টা পর্যন্ত ১০ মিনিট অন্তঃর। মাথাপিছু ভাড়া ৫ টাকা। হাওড়া - চাঁদপাল ঘাট; প্রতিদিন সকাল ৭:৩০ থেকে রাত ৮ টা পর্যন্ত ১০ মিনিট মিনিট অন্তঃর। মাথাপিছু ভাড়া ৫ টাকা। হাওড়া - শিপিং কর্পোরেশন ঘাট; প্রতিদিন সকাল ৮ থেকে রাত ৮ টা পর্যন্ত ১০ মিনিট অন্তঃর। মাথাপিছু ভাড়া ৫ টাকা। হাওড়া -বেলুড়-দক্ষিণেশ্বর। https://www.kolkataonwheels.com/post/ferry-services-in-kolkata-and-howrah ফেরি পরিষেবা - ডাব্লুবিটিসি - পশ্চিমবঙ্গ পরিবহন কর্পোরেশন ওয়েব্যাক মেশিনে আর্কাইভকৃত ১৫ জানুয়ারি ২০২২ তারিখে